પ્રાચી ટ્રેનંિગ લઈ નેગેટીવ પાત્રો ભજવે છે
ફિલ્મી કલાકારોની કારકિર્દીમાં ક્યારેક એવો સમય પણ આવી જાય છે કે જ્યારે તેઓ વિચિત્ર સંજોગોમાં ફસાઈ જાય છે અને તેમના મનની દ્વિધા વધી જાય છે. અભિનેત્રી પ્રાચી દેસાઈ આજકાલ એવી દ્વિધામાં ફસાઈ ગઈ છે કે અત્યારે તેના હાથમાં બે ફિલ્મો છે અને આ બન્ને ફિલ્મોનું શુટંિગ પણ શરુ થઈ ગયું છે. બન્યું છે એવું કે, પ્રાચી દેસાઈએ એક ફિલ્મની અંદર સ્લીમ- પાતળી, યુવાન બનવાનું છે જ્યારે બીજી ફિલ્મમાં થોડીક જાડી સ્ત્રીની ભૂમિકા કરવાની છે. હવે એક જ સમયે આવા બન્ને વિરોધાભાસી અવતારોમાં રજૂ થવાનું તેના માટે ભારે મુશ્કેલી ભરેલું બની ગયું છે.
'અંદરખાને' એવું જાણવા મળ્યુ છે કે, જે ફિલ્મમાં પ્રાચી દેસાઈ અજય દેવગન સાથે કામ કરી રહી છે તેમાં તેણે થોડાક જાડા દેખાવું પડે તેવું છે. જ્યારે જ્હોન અબ્રાહમ સાથ જે ફિલ્મમાં તે એક્ટીંગ કરી રહી છે તેમાં તેણે સ્લીમ બનેલા દર્શાવાનું છે હવે તમે નહીં માનો પરંતુ પરદા ઉપર આ બન્ને પ્રકારના લુક આપવા માટે અત્યારે પ્રાચી દેસાઈએ એક સ્પેશિયલ પ્રશિક્ષણ લેવા માંડ્યું છે. આ સ્પેશ્યલ ટ્રેનંિગ તેને એક્શન દ્રશ્ય માટે મદદ કરી રહી છે. પ્રાચીની આ ઇન્ટરવલ ટ્રેનંિગથી સ્ટેમિના પણ વધી રહ્યો છે એટલું જ નહિ પરંતુ તે ઘણી જ સારી રીતે કામ કરી શકે છે. આ ઇન્ટરવલ ટ્રેનંિગથી જો કલાકાર વિરોધાભાસી પાત્રો સફળ રીતે ભજવી શકતી હોય તો ભવિષ્યમાં આવી ટ્રેનંિગનો વ્યાપ ઘણો વધી જઈ શકે છે !